Diari Oficial de la Generalitat Valenciana


Sumari del DOGV 1838, del 31-07-1992 (1992/825622)

RESOLUCIÓ de 27 de juliol de 1992, de l'Institut Valencià d'Administració Pública, per la qual anuncia convocatòria pública d'ajuda econòmica per a la realització d'un treball d'investigació sobre matèries d'administració pública.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1838

Data del DOGV
:   31-07-1992

Secció del DOGV
:   ALTRES DISPOSICIONS

Número del document
:   1992/825622


Data del document
:   27-07-1992

Organisme emissor
:   Conselleria d'Administració Pública

Tipus de document
:   Resolució

Resolució de 27 de juliol de 1992, de l'Institut Valencià d'Administració Publica, per la qual anuncia convocatòria pública d'ajuda econòmica per a la realització d'un treball d'investigació sobre matèries d'administració pública.  
A fi de contribuir al desenvolupament, la racionalització, la millora i l'augment de l'eficàcia de les nostres institucions autonòmiques i d'estendre, d'aquesta manera, la preocupació de la nostra Administració per les necessitats, els desitjos i interessos dels nostres ciutadans, s'anuncia convocatòria pública per a l'adjudicació d'un treball d'investigació.  
La finalitat d'aquesta resolució és servir d'alicient i d'estímul a tots els investigadors o equips qualificats que vulguen, amb llibertat absoluta d'enfocament, aprofundir en l?estudi de la realitat de les nostres administracions públiques.  
En atenció d'aquests motius, donant compliment a les funcions assignades, a l'Institut Valencià d'Administració Pública, per tal de fomentar la realització d'estudis i investigacions sobre modernització i millora de les administracions valencianes, es procedeix a la convocatòria pública per a la realització d'un treball d'investigació, d'acord amb les següents  
BASES  
Primera. Objectiu  
Realitzar un treball d'investigació, en l?àmbit de l'administració pública, la qualitat i rigor científic i tècnic del qual estiguen prou contrastats i que destaquen per l?originalitat del seu plantejament o supose una innovació en el camp d'investigació de la seua àrea respectiva.  
Segona  
Objecte material de la investigació. El treball d'investigació tractarà sobre el contingut següent: «La incidència del règim jurídic general de les administracions públiques i el procediment administratiu comú en l?organització, modernització i reforma de l'Administració de la Generalitat Valenciana».  
Contingut:  
\* Projecte de Llei de Règim Jurídic de les Administracions Públiques i Procediment Administratiu Comú.  
- Situació pre-constitucional.  
- Constitució Espanyola i situació actual.  
- Projecte de llei i nova regulació: anàlisi comparativa i anàlisi del text que es proposa.  
\* Règim jurídic i procediment administratiu en la Generalitat Valenciana.  
- Règim jurídic i procediment administratiu comú.  
- Règim jurídic i procediment administratiu peculiar.  
- Incidències organitzatives: regles generals i supòsits concrets.  
\* Nova situació.  
- Organització: regles generals i supòsits concrets.  
- Reforma i modernització: condicionants.  
Tercera. Dotació econòmica  
El treball d'investigació tindrà una dotació econòmica total d'un milió i mig de pessetes (1.500.000 PTA), que serà abonat la meitat en el moment de la concessió a l'adjudicatari/s del projecte d'investigació, i l'altra meitat, al lliurament final del treball.  
Aquest import s'abonarà amb càrrec al capítol IV (línia de subvenció 402/000/92 «Realització d'estudis») del pressupost de despeses de l?Institut Valencià d'Administració Pública per a 1992, programa pressupostari 121.30.  
L'adjudicació de la realització del treball d'investigació podrà ser revocada en qualsevol moment, per incompliment manifest de les obligacions de l'adjudicatari/s, per part de l?Institut Valencià d'Administració Pública.  
Quarta. Durada  
El projecte seleccionat haurà de ser executat i presentat en el termini de sis mesos a partir de la data de concessió.  
Cinquena. Candidats/es  
Hi podran concórrer tant persones individuals com equips de treball formats a l?efecte.  
En aquest darrer supòsit, s'acreditarà suficientment la persona que es reponsabilitze de la direcció de l?equip d'investigació.  
El personal docent universitari i altres funcionaris de carrera del grup A que tinguen una experiència de treball en l'Administració pública no inferior a cinc anys, en el moment de la sol·licitud, podran demanar la concessió de l?execució d'aquest treball d'investigació.  
Es posarà un èmfasi especial en la memòria-projecte i en la qualitat científico-tècnica dels candidats i candidates, com també en la priorització d'equips multidisciplinars o de composició mixta Universitat-Administració.  
Podran ser adjudicatàries totes aquelles persones o equips de professionals que gaudesquen de capacitat legal i professional adequada a l?objecte de la investigació.  
Quan es tracte de personal subjecte a la Llei 53/1984, de 26 de desembre, haurà d'acreditar-se, prèviament a l'adjudicació definitiva de l'ajuda, la concessió de la compatibilitat corresponent.  
La dotació econòmica prevista en la base tercera d'aquesta convocatòria es farà efectiva a una sola persona, per la qual cosa, en els supòsits de participació d'equips de treball, s'hi farà constar-la persona que es designa per a rebre-la.  
Les persones interessades a les quals siga adjudicada la realització final de la investigació hauran de comprometre's per escrit a presentar, en els terminis assenyalats, el treball final resultat de la investigació.  
Sisena. Termini, sol·licituds i documentació  
Les sol·licituds hauran de presentar-se en el registre de l'Institut de Valencià d'Administració Pública (carrer del Museu, 3, 46874, València), segons el model de l'annex d'aquesta resolució.  
El termini de presentació de sol·licituds acabarà el dia 15 d'octubre, a les 13 hores.  
Caldrà unir a les sol·licituds la documentació següent:  
a) Una breu memòria descriptiva del projecte d'investigació a desplegar, explicant-hi els objectius generals, mitjans instrumentals, possibilitats d'aplicació pràctica dels resultats a l'Administració valenciana, bibliografia i fonts generals d'investigació.  
b) Calendari de desenvolupament per fases, si és el cas, per a la realització del treball.  
c) Currículum del/la participant o dels/les participants.  
d) Nom del/la reponsable-director/a, si és el cas, de la realització del treball d'investigació.  
La documentació dels projectes que no resulten seleccionats es trobarà a disposició dels/les concursants, perquè puguen retirar-la, durant els trenta dies següents a la resolució del concurs. Transcorregut el termini esmentat, es decidirà lliurement la destinació de la documentació esmentada.  
Setena. Resolució  
L'adjudicació, que correspondrà al Director de l?Institut Valencià d'Administració Pública, es farà pública abans del dia 30 d'octubre de 1992, sense perjudici de la seua posterior publicació al Diari Oficial de la Generalitat Valenciana. Aquesta convocatòria podrà declarar-se deserta.  
Vuitena. Obligacions  
El resultat de la investigació serà un treball que descriga, com a mínim:  
a) Situació actual del tema objecte d'investigació en l'Administració pública.  
b) Aportacions científiques o tècniques susceptibles d'aplicació a l'Administració pública.  
c) Aplicabilitat i utilitat per a les administracions valencianes.  
d) Bibiliografia utilitzada i utilitzable per al desplegament dels temes.  
e) Annex amb índex temàtic, definició de termes i glossari.  
f) Igualment, l'adjudicatari/ària o equip redactor presentarà una versió del seu treball que, per les seues característiques didàctiques, pedagògiques i de presentació, puga ser susceptible d'utilització en les accions formatives de futur que puga organitzar l'Institut Valencià d'Administració Pública.  
Els adjudicataris finals hauran de lliurar un exemplar mecanografiat del treball realitzat, com també un resum, entre vint i trenta pàgines, on es reflectirà, de forma clara i precisa, el contingut bàsic del seu treball.  
Novena  
Publicació de la investigació. L'Institut Valencià d'Administració Pública, tot respectant el dret de propietat intel·lectual, es reserva la facultat de publicar i difondre el treball d'investigació, com també d'utilitzar, quan ho crega convenient, els materials que hagen servit per a la seua realització.  
Deu  
La participació en aquest concurs suposa l'acceptació expressa de les bases d'aquesta convocatòria de part dels/les candidats/es-aspirants.  
València, 27 de juliol de 1992.   
El Director de l?IVAP:   
Rafael de Juan i Fenollar.  
ANNEX  
Model  
Dades personals  
Cognoms Nom   
Adreça   
Codi postal Municipi Província   
DNI núm.: Telèfon:   
Dades professionals  
Títol acadèmic:   
Centre de treball:   
Lloc de treball:   
Adreça:   
Codi postal: Municipi: Província:   
Telèfon:   
Número de registre personal:   
Documentació a presentar  
Amb coneixement i acceptació de les bases de la convocatòria per a   
i reunint els requisits que s'hi exigeixen, sol·licite l'adjudicació d'aquest treball d'investigació, per a la qual cosa adjunte la documentació següent:  
1. Currículum.  
2. Memòria/projecte a desplegar.  
3. Compromís d   
4. Certificat (si és el cas) d   
5. Calendari.